תחרות הזמר של האירוויזיון: סיפורה של Fire Saga

תחרות הזמר של האירוויזיון: סיפורה של Fire Saga (באנגלית: Eurovision Song Contest: The Story of Fire Saga) הוא סרט קומדיה-מוזיקלי אמריקאי, שביים דייוויד דובקין על פי תסריט מאת אנדרו סטיל וויל פרל. בסרט מככבים פרל, רייצ'ל מקאדמס, פירס ברוסנן, דן סטיבנס ודמי לובאטו, והוא מספר על שני הזמרים האיסלנדים, לארס אריקסון וסיגריט אריקסדוטיר, שמקבלים את ההזדמנות לייצג את ארצם בתחרות הזמר של האירוויזיון בשנת 2020.

הסרט התעתד בתחילה לעלות לשידור במהלך מאי 2020, במקביל לאירוויזיון 2020. עם זאת, בעקבות התפרצות מגפת הקורונה, נדחתה עלייתו לשידור ל-26 ביוני 2020.

תקציר העלילה
לארס אריקסון (ויל פרל) וסיגריט אריקסדוטיר (רייצ'ל מקאדמס), הצמד המוזיקלי "פייר סאגה" מעיירה קטנה ונידחת באיסלנד, מקבלים הזדמנות של פעם בחיים לייצג את מדינתם בתחרות הזמר הגדולה בעולם - אירוויזיון 2020. התחרות היא ההזדמנות שלהם להוכיח שיש חלומות ששווה להילחם למענם, אך עם הגעתם אל התחרות עומדת החברות בין השניים למבחן.

שחקנים ודמויות
 שם השחקן/ית שם הדמות הערות ויל פרל  לארס אריקסון  סולן להקת "פייר סאגה" רייצ'ל מקאדמס  סיגריט אריקסדוטיר  סולנית להקת "פייר סאגה" דן סטיבנס  אלכסנדר למטוב  זמר, נציג רוסיה מייקל פרסברנדט  ויקטור קרלוסון  ראש הבנק המרכזי של איסלנד פירס ברוסנן  אריק אריקסון  אביו של לארס אולפור דרי אולאפסון  נילס ברונגוס  ראש RÚV (תאגיד השידור הציבורי של איסלנד) מליסנטי מהוט  מיטה  זמרת, נציג יוון ג'וי יוהונסון  ג'ורן  חבר בוועדה האיסלנדית לאירוויזיון ביורן הלינור הרלדסון  אנר  שוטר איסלנדי שמאוהב בסיגריט דמי לובאטו  קטיאנה  זוכת תחרות הקדם אירוויזיון האיסלנדית גרהם נורטון  בתפקיד עצמו  פרשן ג'יימי דמטריו  קווין סוויין  המנהל האמנותי של נציגי איסלנד לאירוויזיון אלינה אלמינאס  קורין ולדויץ'  מנחת האירוויזיון ג'ון קורטחרנה  סשה מור  מנחה האירוויזיון אלפרון רוז  אנה  חברה בוועדה האיסלנדית לאירוויזיון אלין פטרסדוטיר  אלקה  אמא של סיגריט כריסטופר ג'פרס  ג'וני ג'ון ג'ון  זמר, נציג שוודיה רבקה הרוד  בריטני  תיירת אמריקאית ג'וש זארה  ביל  תייר אמריקאי בובי לוקווד  ג'ף  אלינור ויליאמס  ג'ן  תיירת אמריקאית יוהנס האוקור יוהאנסון  ג'ונאס  שוטר איסלנדי נטסיה דמטריו  נינה  עובדת הפקה באירוויזיון ויליאם לי אדמס  בתפקיד עצמו  פרשן
הופעות קמע 
בסרט מופיעים בהופעת קמע מספר זמרות וזמרים שהשתתפו באירוויזיון בשנים האחרונות, בהם:
  קונצ'יטה וורסט - נציגת אוסטריה וזוכת אירוויזיון 2014
  ג'מאלה - נציגת אוקראינה וזוכת אירוויזיון 2016
  אלינה נצ'אייבה - נציגת אסטוניה באירוויזיון 2018
  נטע ברזילי - נציגת ישראל וזוכת אירוויזיון 2018
  אנה אודובסקו - נציגת מולדובה באירוויזיון 2019
  אלכסנדר ריבאק - נציג נורווגיה באירוויזיון 2018 וזוכה אירוויזיון 2009
  סלבדור סובראל - נציג פורטוגל וזוכה אירוויזיון 2017
  בילאל חסאני - נציג צרפת באירוויזיון 2019
  ג'סי מטאדור - נציג צרפת באירוויזיון 2010
  יון לונדוויק - נציג שוודיה באירוויזיון 2019
  לורן - נציגת שוודיה וזוכת אירוויזיון 2012 ואירוויזיון 2023
  מולי סאנדן - נציגת שוודיה לאירוויזיון הילדים 2006
  פטרה נילסן - משתתפת מלודיפסטיבלן לשנת 2004

הפקה
במאי 2018, לקראת הפקת סרט פוטנציאלי, השתתף ויל פרל בגמר תחרות האירוויזיון 2018 בליסבון, פורטוגל, במטרה לחקור דמויות ותרחישים אפשריים לעלילת הסרט. פרל גם דיבר מאחורי הקלעים עם מתמודדי האירוויזיון. ב-18 ביוני 2018 הוכרז שפרל יככב, יכתוב ויפיק סרט בהשראת תחרות הזמר של האירוויזיון, ושהסרט יופץ על ידי "נטפליקס".

במרץ 2019 חתם הבמאי דייוויד דובקין על חוזה לבימוי הסרט. במאי 2019, הצטרפה רייצ'ל מקאדמס לצוות השחקנים. מקאדמס ופרל נצפו בחזרות לתחרות האירוויזיון 2019 בתל אביב, ישראל. באוגוסט 2019 הצטרפו בין היתר פירס ברוסנן, דן סטיבנס ודמי לובאטו, לצילומים שהתחילו באדינבורו ובגלאזגו, בסקוטלנד ובאיסלנד. באוקטובר 2019 צולמו חלק מהסצנות בנמל התעופה גלאזגו. מקאדמס הצהירה כי התמזל מזלם לסיים את הצילומים באיסלנד מבלי לחוות פעילות וולקנית באזור הסמוך.

מוזיקה
פסקול האלבום יצא לשוק ב-26 ביוני 2020, במקביל לעליית הסרט לשידור. "Volcano Man" היה השיר הראשון שפורסם מהאלבום, והוא מבוצע על ידי ויל פרל והזמרת השוודית מולי סאנדן (מקאדמס, שמופיעה בסרטון, עשתה ליפ-סינק לקול שירתה של סנדן).

הפצה
הסרט עלה לשידור בשירות הזרמת המדיה "נטפליקס" ב-26 ביוני 2020.

קישורים חיצוניים



ביקורות




הערות שוליים

קטגוריה:נטפליקס: סרטים
קטגוריה:סרטי קומדיה אמריקאיים
קטגוריה:סרטים מוזיקליים אמריקאיים
קטגוריה:סרטים על אירוויזיון
קטגוריה:סרטים שיציאתם נדחתה בעקבות מגפת הקורונה
קטגוריה:סרטים אמריקאיים משנת 2020
קטגוריה:סרטי 2020